་ནི། བྱང་ཆུབ་སེམས་དཔའ་ས་དང་པོ་ལ་གནས་པས་མི་ཐོབ། ས་གཉིས་པ་ལ་གནས་པས་མ་ཡིན། ས་གསུམ་པ་ལ་གནས་པས་མ་ཡིན། ས་བཞི་པ་ལ་གནས་པས་མ་ཡིན། ས་ལྔ་པ་ལ་གནས་པས་མ་ཡིན། ས་དྲུག་པ་ལ་གནས་པས་མ་ཡིན། ས་བདུན་པ་ལ་གནས་པས་མ་ཡིན། ས་བརྒྱད་པ་ལ་གནས་པས་མ་ཡིན། བྱང་ཆུབ་སེམས་དཔའ་ས་དགུ་པ་ལ་གནས་པས་མི་ཐོབ་ཀྱི། བློ་གྲོས་བརྟན་པ་དཔའ་བར་འགྲོ་བའི་ཏིང་ངེ་འཛིན་ནི། བྱང་ཆུབ་སེམས་དཔའ་ས་བཅུ་པ་ལ་གནས་པས་འཐོབ་བོ། །ཞེས་གསུངས་པའི་ཕྱིར་རོ། །
.་ེབས་ན་སྔགས་ཀྱི་ཟུང་འཇུག་ལ་གནས་པ་ནི། སྐྱེ་བ་གཅིག་གིས་ཐོགས་པའི་བྱང་ཆུབ་སེམས་དཔའ་ས་བཅུ་པ་ལ་གནས་པ་ཡིན་པར་སྔར་བཤད་པའི་ལུང་དེ་དག་གིས་བསྙོན་མི་ནུས་པར་ལེགས་པར་གྲུབ་པ་ཡིན་ནོ། །.་ེབས་ན། ཕ་རོལ་ཏུ་ཕྱིན་པའི་ལམ་གྱིས་ནི། བསྐལ་པ་གྲངས་མེད་པ་གསུམ་གྱིས་དཔའ་བར་འགྲོ་བའི་ཏིང་ངེ་འཛིན་འཐོབ་ལ། གས་ཀྱི་ལམ་གྱིས་བརྩོན་འགྲུས་ཅན་ཚེ་འདི་ཉིད་ལ་ཐོབ་པར་འགྱུར་བས། གས་ཀྱི་ཐེག་པ་ཆེས་ཁྱད་པར་དུ་འཕགས་པར་ཡང་གྲུབ་པ་ཡིན་ནོ། །.་ེབས་ན་ཇི་སྐད་དུ། ས་བཅུ་པ་ལ་ནི་བྱང་ཆུབ་སེམས་དཔའ་སངས་རྒྱས་ཁོ་ནར་བརྗོད་པར་བྱའི་ཡང་དག་པར་རྫོགས་པའི་སངས་རྒྱས་ནི་མ་ཡིན་ནོ། །ཞེས་བཤད་པར་ཡང་ཟུང་འཇུག་རྡོ་རྗེ་འཆང་གི་ས་ལ་གནས་པ་ཡང་སངས་རྒྱས་ཡིན་གྱི། ཆོས་ཀྱི་སྐུ་ལ་བཞུགས་པའི་ཡང་དག་པར་རྫོགས་པའི་སངས་རྒྱས་མ་ཡིན་པར་ཤེས་པར་བྱའོ། །ཞེས་ཟེར་རོ། །
གཉིས་པ་ནི། འདི་ནི་ཡང་དག་པ་མ་ཡིན་ཏེ། ཅི་དེ་ལྟ་བུའི་ཟུང་འཇུག་དེ་སློབ་པའི་ཟུང་འཇུག་ཡིན་ནམ། མི་སློབ་པའི་ཟུང་འཇུག་ཡིན། .་ེལྟ་སློབ་པའི་ཟུང་འཇུག་ཡིན་ཀྱང་སྐྱེ་བ་གཅིག་ནས་རྫོགས་པའི་སངས་རྒྱས་སུ་འགྱུར་བས། དུས་ཉེ་བའི་ཕྱིར་མི་སློབ་པའི་ཟུང་འཇུག་ཏུ་ཐ་སྙད་བཏགས་པ་ཡིན་ནམ། འདོད་ན་སེ་གོལ་གྱི་སྒྲ་ཙམ་ལས་རྫོགས་པའི་སངས་རྒྱས་སུ་འགྱུར་བས་མི་སློབ་པའི་ཟུང་འཇུག་ཏུ་ཐ་སྙད་བཏགས་པ་ཡིན་ཞེས་སྨྲ། དང་པོ་ལྟར་ན་རིམ་ལྔ་ལས། ཟུང་འཇུག་གོ་འཕང་ལ་གནས་པའི། །སློབ་བཞིན་པ་ཡི་རྣལ་འབྱོར་ཆེ། །ཞེས་དང་། ཀུན་རྫོབ་དང་ནི་དོན་དམ་དང་། །སོ་སོའི་ཆར་ནི་ཤེས་གྱུར་ནས། །གང་དུ་ཡང་དག་འདྲེས་གྱུར་པ། །ཟུང་དུ་འཇུག་ཅེས་དེ་བཤད་དོ། །ཞེས་སློབ་པའི་ཟུང་འཇུག་ཀྱང་བདེན་གཉིས་གཉིས་སུ་མེད་པ་ལ་གསུངས་ལ་དེ་ས་བཅུ་པ་དེས་མངོན་དུ་གྱུར་པ་མ་ཡིན་ཏེ། སེམས་དབེན་མཐར་ཕྱིན་ནས། ཀུན་རྫོབ་བདེན་པ་ལ་གདོད་སློབ་པའི་ཕྱིར་རོ། །.འེང་རིམ་ལྔ་ལས། སྣང་བ་གསུམ་པོ་མཐོང་བ་དག །ས་བཅུ་ལ་ནི་རབ་ཏུ་གནས། །ཞེས་དང་། .འེི་འགྲེལ་པར། .འེི་རྗེས་ལ་སྣང་བ་གསུམ་པོ་མཐོང་བ་སྟེ། འོད་གསལ་བ་ནི་རང་བཞིན་དང་། །རྣམ་པར་ཤེས་པ་འགོག་པའི་ཕྱིར། །མན་ངག་ཐོབ་པ་དེ་ནི་ས་བཅུ་པ་ཆོས་ཀྱི་སྤྲིན་ལ་རབ་ཏུ་གནས་པར་འགྱུར་ཏེ། .རེ་ནི་ཡེ་ཤེས་ལ། དབང་ཐོབ་པའི་ཕྱིར་ས་བཅུ་པ་ཡང་དེའི་རང་བཞིན་ཉིད་ཡིན་པའི་ཕྱིར་རོ། །ཞེས་གསུངས་པས་དེ་དག་ཟུང་འཇུག་ཏུ་ག་ལ་འཐད། འདིར་ནི་སྤྱོད་བསྡུས་ཀྱི་འགྲེལ་པ་ཤཱཀྱ་བཤེས་གཉེན་གྱིས་མཛད་པ་དང་། ཟླ་གྲགས་ཀྱིས་མཛད་ཟེར་བའི་མངོན་རྟོགས་རྒྱན་འགྲེལ་ལ་སོགས་ལས་དྲོད་རྩེ་མོ་བཟོད་པ། ཆོས་མཆོག་བཞི་རེ་རེ་ལ་ཆེ་འབྲིང་ཆུང་གསུམ་དུ་ཕྱེ་བས་བཅུ་གཉིས། རབ་ཏུ་དགའ་བའི་ས་ལ་བཅུ་གསུམ་རྡོ་རྗེ་འཛིན་པར་འདོད་པའང་བསལ་བ་ཡིན་ནོ། །
ཡང་སྔགས་ཀྱི་མཐར་ཐུག་སློབ་པའི་ཟུང་འཇུག་ཡིན་ན། མི་སློབ་པའི་ཟུང་འཇུག་གང་ཡིན་ས་བཅུ་གཅིག་པའོ། །ཞེ་ན་དེ་ལྟར་ན། }གས་པས་མཚན་ཉིད་འབྲས་བུ་ཁྱད་པར་འཕགས་པར་འགྱུར་ལ། .་ེའདོད་ན་སངས་རྒྱས་སློབ་དཔོན་ཡེ་ཤེས་ཞབས་ཀྱིས་སྔགས་ཀྱི་ཐེག་པ་ནི། རྣམ་པ་གསུམ་གྱི་ཐུན་མོང་མ་ཡིན་ཏེ། .་ེལྟར་སྒྲུབ་པ་པོ་དང་ལམ་དང་འབྲས་བུ་གསུམ་མོ། །ཞེས་དང་། སློབ་དཔོན་ཌོ མྦི་ཧེ་རུ་ཀས་ཀྱང་། འདིར་ནི་སྣོད་ཀྱི་ཁྱད་པར་དང་། །སྣོད་དུ་བྱེད་པའི་ཆོས་དང་ནི། །འབྲས་བུ་དག་གི་ཁྱད་པར་གྱིས། །}གས་ཀྱི་ཐེག་པ་ཁྱད་པར་འཕགས། །ཞེས་དང་། སློབ་དཔོན་དྲིལ་བུ་པས་ཀྱང་སྔགས་ཀྱི་ཐེག་པ་ནི་ཐེག་པ་ཆེན་པོའི་ཡང་ཆེན་པོ་སྟེ། འདི་ལྟར་རྟེན་གྱི་གང་ཟག་གི་ཁྱད་པར་དང་། འཇུག་པ་ལམ་གྱི་ཁྱད་པར་དང་། མངོན་པར་འབྱུང་བའི་ཁྱད་པར་རོ། །ཞེས་གསུངས་པ་དང་འགལ་ལོ། །གཉིས་པ་ལྟར་ན། སྒྱུལུས་མ་རྟོགས་པའིཟུང་འཇུག་རྡོ་རྗེ་འཆང་ཞིག་སྲིད་པར་འགྱུར་ཏེ། ཁྱོད་ཀྱིས་ཁས་བླངས་པའི་རྡོ་རྗེ་འཆང་ནི་ས་བཅུ་པ་ཡིན་ལ། .སེ་སྒྱུ་ལུས་མ་རྟོགས་པར་བཤད་དེ། སྤྱོད་བསྡུས་ལས། .་ེབས་ན་ཡེ་ཤེས་ཙམ་གྱི་ལྷ་ཉིད་དུ་བསྐྱེད་པ་སློབ་དཔོན་གྱི་ཞལ་སྔ་ནས་རྟོགས་པར་འཚལ་ལོ། །རྡོ་རྗེ་སློབ་དཔོན་གྱིས་སྨྲས་པ། སེམས་ཅན་ཆེན་པོ་ལེགས་སོ་ལེགས་སོ། ། ལྷའི་དེ་ཁོ་ན་ཉིད་བསམ་གྱིས་མི་ཁྱབ་པ། སངས་རྒྱས་ཐམས་ཅད་ཀྱི་མན་ངག་བླ་མ་བརྒྱུད་པའི་རིམ་པ་ལས་འོངས་པ། ས་བཅུའི་དབང་ཕྱུག་རྣམས་ཀྱི་ཡང་ཡུལ་མ་ཡིན་པ་དེ་ངས་ཁོང་དུ་ཆུད་པར་བྱའོ། །ཞེས་དང་། .འེི་འགྲེལ་པར། ས་བཅུའི་དབང་ཕྱུག་ཅེས་བྱ་བ་ནི་སེམས་དབེན་མཐར་ཕྱིན་པ་ལ་བྱ་སྟེ། .་ེསྐད་དུ་ཡང་། སྣང་བ་གསུམ་པོ་མཐོང་བ་དག །ས་བཅུ་ལ་ནི་རབ་ཏུ་གནས། །ཞེས་གསུངས་པས་ན། སེམས་དབེན་མཐར་ཕྱིན་པ་ས་བཅུ་ལ་གནས་པ་སྟེ། སྒྱུ་མ་ལྟ་བུ་བསྒོམ་པའི་རྟེན་ཡིན་ཏེ། .་ེལྟ་བུ་དེས་ཀྱང་བླ་མའི་མན་ངག་མེད་ན་ཡང་དེའི་ཡུལ་མ་ཡིན་པ་དེའང་བཤད་པར་བྱའོ། །ཞེས་ཁས་བླངས་པའོ། །ཞེས་པ་དང་འགལ་ཞིང་། ཡང་ཨ་བྷི་དྷ་ན་ལས། .0་ེམེད་པ་དང་ཡེ་ཤེས་ཆེ། །རྡོ་རྗེའི་ས་ནི་བཅུ་གསུམ་པ། །ཞེས་གསུངས་པའི་ས་ལྷག་མ་གསུམ་གྱི་མངོན་རྟོགས་རིམ་གྱིས་རྒྱུད་ལ་སྐྱེ་མི་དགོས་པར་འགྱུར་ཏེ། ས་བཅུ་པ་དེ་བསླབ་བྱ་ཐམས་ཅད་དང་བྲལ་བའི་ཕྱིར་རོ། །.་ེའདོད་དེ་ས་ལྷག་མ་དེ་རྣམས་ཀྱི་མངོན་རྟོགས་ཅིག་ཅར་རྒྱུད་ལ་སྐྱེས་པ་ཡིན་ནོ། །ཞེ་ན་མ་ཡིན་ཏེ། ཆོས་དབྱིངས་བསྟོད་པར། ཇི་ལྟར་ཚེས་པའི་ཟླ་བ་ལ། །{ད་ཅིག་སྐད་ཅིག་རྒྱས་པར་མཐོང་། །.་ེབཞིན་ས་ལ་ཞུགས་རྣམས་ཀྱང་།། རིམ་གྱིས་རིམ་གྱིས་འཕེལ་བར་མཐོང་། །ཞེས་དང་། སྤྱོད་བསྡུས་ལས། རིམ་གྱིས་འཇུག་པ་ལ་བསླབ་པར་བྱའི་ཅིག་ཅར་ནི་མ་ཡིན་ནོ། །ཞེས་སོགས་དཔེ་དང་བཅས་པ་རྒྱ་ཆེར་གསུངས་པ་དང་འགལ་ལོ། །གསུམ་པ་ལྟར་ན། མདོ་ལས་མི་སྐྱེ་བའི་ཆོས་ལ་བཟོད་པ་རབ་ཏུ་ཐོབ་ནས། འདོད་ན་ཞག་བདུན་གྱིས་ཀྱང་མངོན་པར་རྫོགས་པར་འཚང་རྒྱ་བར་ནུས་སོ། །ཞེས་གསུངས་ལ། མི་སྐྱེ་བའི་ཆོས་ལ་བཟོད་པ་རབ་ཏུ་ཐོབ་པ་ནི་ས་བརྒྱད་པ་ཡིན་པས་ན། ས་བརྒྱད་པ་ལ་གནས་པའི་བྱང་སེམས་དེའང་། མི་སློབ་པའི་ཟུང་འཇུག་རྡོ་རྗེ་འཆང་དུ་འགྱུར་ཏེ། སྐྱེ་བ་གཅིག་པས་དུས་མྱུར་བ་ཞག་བདུན་ནས་སངས་རྒྱས་ཐོབ་པའི་ཕྱིར་རོ། །ཡང་ཟུང་འཇུག་རྡོ་རྗེ་འཆང་སྐྱེ་བ་གཅིག་གིས་ཐོབ་པའི་བྱང་སེམས་ཡིན་ན། ས་བཅུའི་བྱང་ཆུབ་སེམས་དཔའ་རྣམས་ཀྱི་ཆོས་ཀྱི་ལོངས་སྤྱོད་པའི་གཞིར་གྱུར་པའི་ཟུང་འཇུག་རྡོ་རྗེ་འཆང་དེ་གང་ཡིན་སྨྲ་དགོས་ལ། རིམ་ལྔར་ཡང་། དང་པོའི་ལས་ཀྱི་སྦྱོར་བ་ཡིས། །ས་བརྒྱད་པ་ནི་ཐོབ་པར་འགྱུར། །སྣང་བ་གསུམ་པོ་མཐོང་བ་དག །ས་བཅུ་ལ་ནི་རབ་ཏུ་གནས། །མངོན་པར་བྱང་ཆུབ་ལེགས་ཐོབ་ནས། ། གཙང་མའི་གནས་སུ་ཉེ་བར་འགྲོ། །སངས་རྒྱས་ཞིང་ནས་མི་ལྡོག་པའི། །ཚེ་འདི་ཉིད་ཀྱིས་ཐམས་ཅད་མཁྱེན། །ཞེས་པ་དང་འགལ་ཞིང་དེའི་དོན་བྷ་བྱ་ཀཱིརྟི་དང་། ནག་པོ་དམ་ཚིག་རྡོ་རྗེ་དང་། བརྩོན་འགྲུས་བཟང་པོ་རྣམས་ཀྱི་དཀའ་འགྲེལ་དང་། ཀླུ་བྱང་དང་ཨ་བྷ་ཡའི་རྒྱ་ཆེར་འགྲེལ་པ་རྣམས་ལས་བསྐྱེད་རིམ་གྱིས་ས་བརྒྱད་པ་དང་སེམས་དབེན་གྱིས་ས་བཅུ་པ། སྒྱུ་ལུས་ཀྱིས་ས་བཅུ་གཅིག་པ། འོད་གསལ་གྱིས་ས་བཅུ་གཉིས་པ་ཐོབ་ནས་ཟུང་འཇུག་ས་བཅུ་གསུམ་པ་ལ་སྦྱོར་ལ། ས་བཅུ་གསུམ་པའི་ཟུང་འཇུག་ཏིང་ངེ་འཛིན་ལ་སློབ་པ་ཙམ་ལ་སློབ་པའི་ཟུང་འཇུག་དེ་མི་མཐུན་པ་ལ་མི་སློབ་པའི་ཟུང་འཇུག་ཅེས་མཁས་པ་འགོས་རྔོག་གླན་གསུམ་བཞེད་དེ། ཤིན་ཏུ་ཟབ་པའི་མན་ངག་ལས། ས་བཅུ་གསུམ་པའི་ཕྱེད་མན་ཆད་སློབ་ལམ་དང་། ཕྱེད་ཡན་མི་སློབ་ལམ་དུ་བཤད་པ་དང་མཐུན་ནོ། ། གསང་སྔགས་ཀྱིས་ཚེ་གཅིག་ལུས་གཅིག་ལ་སངས་རྒྱས་ཐོབ་པའང་མིན་པར་འགྱུར་ཏེ། ཚེ་དང་ལུས་འཕོ་བའི་ཕྱིར་རོ། །.་ེའདོད་དེ་རྒྱུ་ཐོགས་བཅས་ལ་འབྲས་བུ་དྭངས་ཤིང་ཐོགས་པ་མེད་པའི་ལུས་འབྱུང་བར་འདོད་པར་ནི། སོལ་བ་བདར་བས་དུང་འབྱུང་བ་དང་འདྲའོ། །ཞེས་ཟེར་རོ། །.་ེནི་མི་འཐད་དེ། དགོངས་པ་ལུང་སྟོན་ལས། གསང་སྔགས་སྐྱེས་བུའི་སྦྱོར་བ་ཡིས།།.་ེནི་མི་མཆོག་དག་ཏུ་འགྱུར། །གསེར་འགྱུར་རྩི་ཡི་རྣམ་པ་ཡིས། །ལྕགས་ནི་གསེར་དུ་བྱེད་པ་ཡིན། ། .་ེབཞིན་སྔགས་ཀྱི་དེ་ཉིད་ཀྱིས། །མི་ཉིད་བདེ་གཤེགས་བྱེད་པ་ཡིན། །ཞེས་པ་དང་འགལ་ལོ། །འོ་ན་སློབ་དཔོན་འཕགས་པས་ཀྱང་། སངས་རྒྱས་བརྙེས་པ་སྒྲོན་གསལ་དུ་གསུངས་ལ། ཉིད་ཀྱི་མ་དག་པའི་སྐུ་རྒྱལ་པོ་བདེ་སྤྱོད་བཟང་པོའི་བུ་ལ་སྦྱིན་པ་བཏང་བར་བཤད་པ་དང་། སྤྱོད་བསྡུས་ལས། ཇི་ལྟར་རྒྱལ་པོ་ཨིནྡྲ་བྷཱུ་ཏི་དང་འདྲ་བར་ཕུང་པོའི་ཁོག་པ་བརྗེས་ཏེ་རྡོ་རྗེའི་ལུས་སུ་གྱུར་ནས། ཞེས་གསུངས་པ་དང་འགལ་ཞེ་ན་མི་འགལ་ཏེ། སློབ་དཔོན་འཕགས་པ་ནི། བར་དོར་སངས་རྒྱས་པར་བཤད་པ་ཡིན་གྱི་ཚེ་འདིར་སངས་རྒྱས་པ་བཤད་པ་མིན་ཏེ། .་ེལྟར་མ་ཡིན་ན་ནག་པོ་སྤྱོད་པ་ཡང་ཚེ་འདིར་སངས་རྒྱས་པར་འགྱུར་ཏེ་མ་དག་པའི་ཕུང་པོ་བོར་བའི་ཕྱིར་རོ། །.་ེའདོད་ན། ཚེ་འདིར་མཆོག་མིན་གཞུང་དྲུག་རྩོམས་ཤིག་བར་དོར་སངས་རྒྱས་འགྲུབ། །ཅེས་ཧེ་རུ་ཀས་ལུང་བསྟན་པ་དང་འགལ་ལོ། ། གལ་ཏེ་བར་དོར་སངས་རྒྱ་བ་ནི་རྣལ་འབྱོར་པ་གང་བདེན་པ་མཐོང་ཡང་སྔོན་གྱི་བག་ཆགས་ཀྱི་དབང་གིས་ཞིང་ལས་དང་ཚོང་ལས་སོགས་ཀྱིས་གཡེངས་ཏེ་སྤྱོད་པ་གསུམ་བྱེད་མ་ཁོམ་པར་འཆི་ལྟས་འབྱུང་བ་ཞིག །འཆི་ཁ་མའི་མན་ངག་ལ་བརྟེན་ནས་བར་དོར་འཚང་རྒྱ་བ་བཤད་པ་ཡིན་ལ། སློབ་དཔོན་ལ་ནི་གཡེང་རྐྱེན་དེ་ལྟ་བུ མི་མངའ་བའི་ཕྱིར་རོ། །ཞེ་ན། མ་ཡིན་ཏེ་སློབ་དཔོན་ལ་གཡེང་རྐྱེན་ཤིན་ཏུ་ཡང་མངའ་སྟེ། དཔལ་གྱི་རི་ལ་སྒྲུབ་པ་མཛད་པ་ན་རྒྱལ་པོ་བདེ་སྤྱོད་བཟང་པོའི་བུ་གཞོན་ནུ་ནུས་ལྡན་ལ་མས་གོས་རིན་པོ་ཆེ་གཅིག་བྱིན་པས་འདི་སྦས་ལ་བདག་རྒྱལ་སྲིད་སྐྱོང་བ་ན་ང་བགོ་བར་བྱའོ་ཞེས་ཟེར་རོ། །མས་ཁྱོད་ཀྱི་ཕ་སློབ་དཔོན་ཀླུ་སྒྲུབ་དང་ཚེ་མཉམ་པའི་བཅུད་ལེན་གྲུབ་པས་སློབ་དཔོན་མ་གྲོངས་བར་ལ་རྒྱལ་པོ་ཡང་མི་འཆི་བས་ཁྱེད་ཀྱིས་རྒྱལ་སྲིད་སྐྱོང་བ་མི་ཡོང་ཟེར་བས་བུ་མྱ་ངན་སྐྱེས་ཏེ་ངུས་པས། .རེ་མ་ན་རེ་དེ་ཙམ་ངུ་མི་དགོས་ཀྱི། སློབ་དཔོན་བྱང་ཆུབ་སེམས་དཔའི་སྤྱོད་པ་རླབས་པོ་ཆེ་ལ་གནས་པས་དབུ་བསླངས་ན་སྟེར་ཞིང་། .རེ་ཡབ་ཀྱང་འགུམས་པས་ཁྱོད་ཀྱིས་རྒྱལ་སྲིད་ཐོབ་པར་འགྱུར་རོ། །ཞེས་ཟེར་རོ། ། .་ེནས་རྒྱལ་པོ་དེས་སློབ་དཔོན་གྱི་དྲུང་དུ་ཕྱིན་ནས་དབུ་བསླངས་པས་བྱིན་ཏེ། རལ་གྲིས་མ་ཆོད་པ་ན། སློབ་དཔོན་ན་རེ་ངས་རྩྭ་ཀུ་ཤ་བཅད་པས་སྲོག་ཆགས་ཤི་བའི་རྣམ་སྨིན་ཡོད་པས་ཁྱེད་རང་རྩྭ་ཀུ་ཤས་ཆོད་ཅིག་གསུངས་ནས་བཅད་ .།ོ །ཞེས་འབྱུང་བའི་ཕྱིར་རོ། །སྤྱོད་བསྡུས་ཀྱི་དགོངས་པའང་། གསེར་འགྱུར་གྱི་རྩིས་ལྕགས་གསེར་དུ་བསྒྱུར་བ་ལྟར་ལམ་བསྒོམས་པའི་སྟོབས་ཀྱིས་ཉོན་མོངས་པ་ཡེ་ཤེས་སུ་གནས་གྱུར་པ་ལ་ཕུང་པོའི་ཁོག་པ་བརྗེས་ཏེ་ཞེས་གསུངས་པ་ཡིན་གྱི། མ་དག་པའི་ལུས་བོར་བ་ནི་མ་ཡིན་ཏེ། ལུང་དེའི་རྗེས་ཁོ་ན་ལ་བཙུན་མོའི་ཚོགས་དང་ལྷན་ཅིག་མི་སྣང་བར་གྱུར་ཏེ་ཞེས་གསུངས་པའི་ཕྱིར་རོ། །ཡང་ཚེ་གཅིག་ལུས་གཅིག་ལ་སངས་རྒྱས་ཐོབ་པ་མ་ཡིན་ན། }ར་ཁྱེད་རང་གིས་ཀྱང་བརྩོན་འགྲུས་ཅན་ཚེ་འདི་ཉིད་ལ་སངས་རྒྱས་ཐོབ་པར་ཞེས་ཁས་བླངས་པ་དང་། སློབ་དཔོན་ནག་པོ་པས་སྤྱོད་པ་ལ་བྱོན་པའི་ཚེ། འཁོར་ཀུ་ས་ལི་པས་མཛེ་མོ་གཅིག་ཆུ་ལ་བསྒྲལ་བས་ཀུ་ས་ལི་པ་ཧེ་རུ་ཀར་བྱས་མཛེ་མོ་ཕག་མོར་གྱུར་པ་ལ་སོགས་པ་མངོན་སུམ་དུ་སྔགས་ཀྱི་ལམ་གྱིས་ཚེ་གཅིག་ལུས་གཅིག་ལ་སངས་རྒྱས་ཞེས་འཇིག་རྟེན་ན་ཉི་ཟླ་ལྟར་གྲགས་པ་དང་། འདུས་པར་གསང་བ་འདུས་པ་ལ་དགའ་བའི་བྱང་ཆུབ་སེམས་དཔའ་ཚེ་འདི་ཉིད་ལ་དེ་བཞིན་གཤེགས་པ་རྣམས་ཀྱི་སངས་རྒྱས་ཞེས་བྱ་བའི་གྲངས་སུ་འགྲོའོ། །ཞེས་དང་། ཨཱརྱ་དེ་བའི་སེམས་ཀྱི་སྒྲིབ་སྦྱོང་ལས། ,གེ་པ་ཆེན་པོའི་བདག་ཉིད་ཆེ། །བསོད་ནམས་ཡེ་ཤེས་ཚོགས་ཀྱིས་ནི། །ཀུན་མཁྱེན་གོ་འཕང་ཉམས་དགའ་བ། །ཚེ་འདི་ཉིད་ལ་ཐོབ་པར་འགྱུར། །ཞེས་དང་སྒྲོན་གསལ་ལས། གསང་བ་འདུས་པ་ཚེ་འདི་ཉིད་ལ་སངས་རྒྱ་བའི་སྣོད་རྣམས་ཀྱི་རྒྱུད་ལ་འཇུག་ཅིང་འཕོའོ། །ཞེས་གསུངས་པ་རྣམས་ཀྱི་རྗེས་སུ་དཔགས་པས་ཅིག་ཅར་དུ་གནོད་དོ། །བཞི་པ་ལྟར་ན། སེ་གོལ་གཏོགས་པའི་ཡུད་ཙམ་ལ་རྫོགས་པའི་སངས་རྒྱས་སུ་འགྱུར་ཞེས་པ་དང་། རྫོགས་པའི་སངས་རྒྱས་ཐོབ་པ་ལ་སྐྱེ་བ་གཅིག་གིས་ཐོགས་སོ་ཞེས་པ་རང་ཚིག་དང་འགལ་ལོ། །ཡང་ཟུང་འཇུག་རྡོ་རྗེ་འཆང་ཆོས་ཀྱི་སྐུ་ལ་བཞུགས་པའི་ཡང་དག་པར་རྫོགས་པའི་སངས་རྒྱས་སུ་མི་འདོད་པའང་རིགས་པ་མ་ཡིན་ཏེ། རིམ་ལྔའི་ཀླུ་བྱང་གི་འགྲེལ་པར། {ས་ཀྱི་རིམ་པའི་ལམ་ནས་འཛེགས་པའི་སྐྱེས་བུ་ནི། རིམ་གྱིས་རིམ་གྱིས་ཁང་བཟང་ལ་སོགས་པའི་རྩེ་མོ་མཐོན་པོར་ཕྱིན་པ་དེ་བཞིན་དུ། རྡོ་རྗེའི་བཟླས་པ་ལ་སོགས་པའི་རིམ་པ་བསྒོམས་པས། རིམ་གྱིས་རིམ་གྱིས་ངག་ལ་སོགས་པ་རྣམ་པར་དག་པའི་རིམ་གྱིས་རྟག་ཏུ་དགྱེས་པའི་རང་བཞིན་རྡོ་རྗེ་འཆང་ཆེན་པོའི་གོ་འཕང་མི་སློབ་པའི་ལམ་གྱི་རང་བཞིན་གྱི་ཆོས་ཀྱི་སྐུའི་ངོ་བོ་ཐོབ་བོ་ཞེས་བྱ་བའི་ཐ་ཚིག་གོ །ཞེས་གསུངས་པ་དང་འགལ་ཞིང་། གཞན་ཡང་སའི་ཡོན་ཏན་ཐམས་ཅད་མཐར་ཐུག་པ་དེ་ཉིད་ཆོས་ཀྱི་སྐུ་ཡིན་ནམ་མ་ཡིན་དང་པོ་ལྟར་ན། ཟུང་འཇུག་རྡོ་རྗེ